ส่วนที่ 1

ข้อมูลสรุป (Executive Summary)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน)
ก่อตั้งด้วยทุนจดทะเบียนเริ่มแรก 125 ล้านบาท เมื่อวันที่ 4 ธันวาคม 2532
เพื่อผลิตและส่งออกผลิตภัณฑ์สำเร็จรูปและอุปกรณ์ประเภทอีเล็คโทรนิคส์ ปัจจุบันบริษัทฯ
มีทุนจดทะเบียน 3,780 ล้านบาทและทุนชำระแล้ว 3,020 ล้านบาทและมีผู้ถือหุ้นใหญ่ คือ
กลุ่มKinpoและกลุ่มCompal เป็นบริษัทในกลุ่ม Kinpo
ดำเนินการผลิตและจัดจำหน่ายเครื่องคอมพิวเตอร์ และNotebook
และเป็นบริษัทจดทะเบียนในTSEโดยสัดส่วนการถือหุ้นเท่ากับร้อยละ 67.63 และร้อยละ 11.47
ตามลำดับ

-   บริษัทฯ ประกอบธุรกิจผลิต (Original Equipment Manufacturing-OEM)
    ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett
    Packard, Panasonic, Terayon, Olivetti, TCL, ADB, Hisense, Motolora,
    Advance Digital Broadcast และ Canon เป็นต้น ผลิตภัณฑ์อีเล็คโทรนิคส์ที่บริษัทฯ ผลิต
    สามารถแบ่งออกได้เป็น 3 ประเภทหลัก ได้แก่

-   อุปกรณ์สำนักงาน ได้แก่ เครื่องคำนวณอีเล็คโทรนิคส์ พจนานุกรมอีเล็คโทรนิคส์
    และเครื่องโทรสาร

-   อุปกรณ์โทรคมนาคม ได้แก่ เครื่องโทรศัพท์ไร้สาย เครื่องโทรศัพท์เคลื่อนที่
    เครื่องรับส่งสัญญาณดาวเทียม (IRD) Blue tooth และเคเบิลโมเด็ม

-   อุปกรณ์คอมพิวเตอร์ ได้แก่ เครื่องพิมพ์เอกสาร จอภาพ LCD, Car PC, Web Pad
    และอุปกรณ์คอมพิวเตอร์อื่นๆ เช่นPersonal Data Assistant (PDA)
    และกล้องถ่ายรูประบบดิจิตอล (Digital Camera)

-   บริษัทฯ มีโรงงาน 3 แห่ง แห่งแรกมี 3 โรงงาน ตั้งอยู่ที่อำเภอกระทุ่มแบน
    จังหวัดสมุทรสาคร และแห่งที่สองมี 3 โรงงาน ตั้งอยู่ที่อำเภอเขาย้อย
    จังหวัดเพชรบุรีรวมมีพนักงานในประเทศไทยทั้งสิ้น 6,345 คน (ณ 31 ธันวาคม 2545)
    แห่งที่สามอยู่ระหว่างการก่อสร้าง ตั้งอยู่ที่มณฑลซูโจว ประเทศจีน

-   บริษัทฯ ได้รับการส่งเสริมการลงทุนในกิจการประเภท 5.6 และ 5.7 อุตสากรรมการผลิต
    ผลิตภัณฑ์ ทรออีเล็คนิกส์ และ ผลิตชิ้นส่วนหรืออุปกรณ์ที่ใช้กับผลิตภัณฑ์ อีเล็คทรอนิกส์
    จากสำนักงานคณะกรรมการส่งเสริมการลงทุน
    ใช้สิทธิประโยชน์การส่งเสริมการลงทุนจากสำนักงาน จำนวน
    4โครงการแบ่งเป็นที่โรงงานสมุทรสาคร 2 โครงการ และโรงงานเพชรบุรี 2 โครงการดังนี้

  สมุทรสาคร

-   บัตรส่งเสริมเลขที่ 1727/2540 มีผลบังคับใช้ ตั้งแต่ 1 กุมภาพันธ์ 2544 ถึง 28 กุมภาพันธ์
    2547

-   บัตรส่งเสริมเลขที่ 1629/2543 ซึ่งมีผลบังคับใช้ ตั้งแต่ 1 มิถุนายน 2544 ถึง 31 เมษายน
    2547

  เพชรบุรี

-   บัตรส่งเสริมเลขที่ 1573/2540 ซึ่งมีผลบังคับใช้ ตั้งแต่ 23กรกฏาคม2541ถึง 22 กรกฏาคม
    2549

-   บัตรส่งเสริมเลขที่ 1206/2543ซึ่งมีผลบังคับใช้ ตั้งแต่ 31 มีนาคม 2543 ถึง 31 เมษายน
    2551

สิทธิดังกล่าวส่งผลให้กำไรสุทธิจากการดำเนินงานของบริษัทฯ
ในช่วงเวลาดังกล่าวได้รับยกเว้นภาษีเงินได้

-   ในช่วงวิกฤตเศรษฐกิจของประเทศ 3 ปีที่ผ่านมา บริษัทฯ
    ยังคงมีผลการดำเนินงานที่เติบโตอย่างต่อเนื่อง โดยระหว่างปี 2543-2545
    บริษัทมีรายได้จากการจำหน่ายเท่ากับ 31,483 ล้านบาท 32,314 ล้านบาท และ32,364
    ล้านบาท ตามลำดับ บริษัทฯ
    ใช้นโยบายในการรักษาระดับการทำกำไรสุทธิให้อยู่ระหว่างอัตราร้อยละ 3.5 – 5.0

-   บริษัทฯ มีนโยบายที่จะลดการพึ่งพาจากบริษัทแม่ ยอดขายที่ทางบริษัทฯ ขายผ่านบริษัทใหญ่
    คือกลุ่ม Kinpo ในระหว่างปี 2543-2545 เท่ากับ 8,482 ล้านบาท 4,909 ล้านบาท และ
    3,604 ล้านบาท หรือเท่ากับ ร้อยละ 27 ร้อยละ 15 และร้อยละ 11 ของยอดขายทั้งหมด
    ตามลำดับ

-   ในระหว่างปี 2543-2545 บริษัทฯ มีอัตราผลตอบแทนผู้ถือหุ้น (ROE) ประมาณร้อยละ 24
    ร้อยละ 26 และร้อยละ 25 ตามลำดับ อัตราตอบแทนต่อสินทรัพย์รวม (ROA) ประมาณร้อยละ
    8 ร้อยละ 11 และร้อยละ 12 ตามลำดับ

-   ในปัจจุบันความต้องการใช้ผลิตภัณฑ์ประเภทอุปกรณ์โทรคมนาคม คอมพิวเตอร์เพิ่มขึ้นอย่างมาก
    บริษัทฯ จึงมุ่งเน้นการผลิตผลิตภัณฑ์ชนิดนี้ โดยหาลูกค้าที่อยู่ในอุตสาหกรรมดังกล่าวเพิ่มขึ้น
    รวมทั้งลงทุนในบริษัทที่ออกแบบผลิตภัณฑ์ประเภทดังกล่าว
    เพื่อประโยชน์ในการพัฒนาเทคโนโลยีในการผลิต ซึ่งคาดว่าจะส่งผลให้บริษัทฯ
    มียอดขายเพิ่มขึ้น และรักษาระดับอัตรากำไรขั้นต้นให้เป็นไปตามนโยบายของบริษัทฯ

บริษัทฯ สามารถให้บริการ ลูกค้าได้อย่างครบวงจร อีกทั้งบริษัทฯ
ได้เริ่มทำการผลิตผลิตภัณฑ์ที่ใช้เทคโนโลยีระดับสูง ได้แก่ Web Pads, Auto
PC,โทรศัพท์เคลื่อนที่ระบบCDMAและTDMA และพร้อมสำหรับการผลิตสินค้าประเภท Mass Product
อื่นๆด้วย บริษัทฯได้จัดตั้งแผนกวิจัยและพัฒนาเพื่อออกแบบและพัฒนาผลิตภัณฑ์
ปรับปรุงการผลิตให้มีประสิทธิภาพ (cost–efficiency)
รวมทั้งพัฒนารูปแบบของผลิตภัณฑ์ให้มีต้นทุนที่ลดลงและมีคุณสมบัติสอดคล้องกับความต้องการของลูกค้ามากยิ่งขึ้น
บริษัทฯ จึงได้รับการยอมรับในด้านการผลิตสินค้าที่มีคุณภาพจากสถาบันในประเทศและต่างประเทศ
ที่ได้รับใบรับรองมาตรฐาน ISO9002, ISO9001, ISO 14001 และ QS9000